text: অলুওয়াফিকায়োমি অলুওয়াডামিলোলা "ফিকায়ো" টমোরি (; জন্ম: ১৯ ডিসেম্বর ১৯৯৭; ফিকায়ো টমোরি নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লীগের শীর্ষ স্তর প্রিমিয়ার লীগের ক্লাব চেলসি এবং ইংল্যান্ড জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলে থাকেন।
  
  ২০০৫–০৬ মৌসুমে, ইংরেজ ফুটবল ক্লাব চেলসির যুব পর্যায়ের হয়ে খেলার মাধ্যমে টমোরি ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই ফুটবল খেলায় বিকশিত হয়েছেন। ২০১৫–১৬ মৌসুমে, চেলসির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। চেলসির হয়ে মাত্র একটি ম্যাচ খেলার পরই পরবর্তী মৌসুমে তিনি ধারে ব্রাইটন অ্যান্ড হোভ আলবিয়নে যোগদান করেন। ব্রাইটন অ্যান্ড হোভ আলবিয়নে তিনি ১ মৌসুম অতিবাহিত করেছেন; যেখানে তিনি ৯টি ম্যাচ খেলেছেন। পরবর্তীতে তিনি হাল সিটি এবং ডার্বি কাউন্টির মতো ক্লাবের হয়ে ধারে খেলেছেন। ডার্বি কাউন্টির হয়ে ধারে এক মৌসুম খেলার পর ২০১৯–২০ মৌসুমে তিনি পুনরায় চেলসিতে যোগদান করেছেন।
  
  দলগতভাবে, আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছেন; যেটি হচ্ছে ২০১৭ ফিফা অনূর্ধ্ব-২০ বিশ্বকাপ।
  
  তথ্যসূত্র
  
  বহিঃসংযোগ
   
   
  
  বিষয়শ্রেণী:জীবিত ব্যক্তি
  বিষয়শ্রেণী:১৯৯৭-এ জন্ম
  বিষয়শ্রেণী:ইংরেজ ফুটবলার
  বিষয়শ্রেণী:ফুটবল ডিফেন্ডার
  বিষয়শ্রেণী:ব্রাইটন অ্যান্ড হোভ আলবিয়ন ফুটবল ক্লাবের খেলোয়াড়
  বিষয়শ্রেণী:চেলসি ফুটবল ক্লাবের খেলোয়াড়
  বিষয়শ্রেণী:ডার্বি কাউন্টি ফুটবল ক্লাবের খেলোয়াড়
  বিষয়শ্রেণী:হাল সিটি এএফসির খেলোয়াড়
  বিষয়শ্রেণী:প্রিমিয়ার লীগের খেলোয়াড়
title: ফিকায়ো টমোরি